# name
Alteracions. Noves significacions en recorreguts escultòrics recents

# metadata.dc.contributor.other[].value
Universitat de Barcelona. Facultat de Belles Arts

# metadata.dc.description.abstract[].value
[cat] Aquesta tesi es centra en l’anàlisi de diferents obres artístiques creades a partir de l’acció d’alterar alguna de les seves característiques i indagar les possibilitats expressives d’aquesta acció. Entenem les alteracions com a estratègies creatives, com el resultat de transformar una cosa en una altra diferent modificant la matèria original, els seus trets formals, la dimensió natural i/o l’emplaçament espacial. La tesi és un estudi comparatiu d’una sèrie d’obres que ens endinsen en la realitat escultòrica del segle XXI i que ens permetrà entendre-la com una evolució de les experimentacions plàstiques del segle XX. En l’art actual, fruit d’un món global, on els nous mitjans digitals conviuen amb els processos artesanals, els artistes reben influències de totes les cultures i de tots els racons del planeta. L’ús dels materials i de les tecnologies ja no són propis d’un lloc específic sinó que tot està connectat. La contaminació cultural, les influències multi direccionals i la desaparició de les fronteres han canviat la nostra manera de relacionar-nos i han enriquit les possibilitats d’hibridació i d’alteració de les investigacions artístiques. La franja temporal d’aquest estudi es concentra en obres realitzades en el període que va de finals de la dècada dels vuitanta fins a l’actualitat. Aquesta elecció no és casual sinó que és deguda a dos motius: el primer és l’inici del desenvolupament de la pròpia pràctica artística dins la disciplina de l’escultura i el segon motiu és que en els anys vuitanta neix una nova manera d’entendre i abordar l’art, l’escultura i les intervencions espacials que encara estan vigents a l’actualitat.

# metadata.dc.source[].value
Tesis Doctorals - Facultat - Belles Arts

# metadata.dc.title[].value
Alteracions. Noves significacions en recorreguts escultòrics recents